हरिवंश ने माना मत विभाजन की मांग के वक्त सीट पर थे विपक्षी सांसद - प्रेस रिव्यू\nराज्यसभा के उपसभापति हरिवंश नारायण सिंह

इसमें कहा गया है कि हरिवंश ने रविवार को एक बयान जारी कर कहा है कि ये बात "सच" है कि डीएमके सांसद शिवा ने अपनी सीट से ही मत विभाजन की माँग की थी. मगर उन्होंने साथ ही ये भी ध्यान दिलाया कि मत विभाजन के लिए "सदन में व्यवस्था" का होना भी "उतना ही महत्वपूर्ण" है.

दरअसल, 20 सितंबर को विपक्ष के ज़ोरदार हंगामे के बीच कृषि सुधार से संबंधित दो बिल राज्यसभा में ध्वनि मत से पारित हो गए. नाराज़ विपक्षी दल बिल के पारित होने के बाद राज्यसभा के उपसभापति हरिवंश नारायण सिंह के ख़िलाफ़ अविश्वास प्रस्ताव ले आए. 

कांग्रेस ने आरोप लगाया कि बिल पर चर्चा के दौरान उनके रवैये ने लोकतांत्रिक परंपराओं और प्रक्रियाओं को नुकसान पहुंचाया है. लेकिन इसके एक दिन बाद उपसभापति के ख़िलाफ़ लाया गया अविश्वास प्रस्ताव ख़ारिज कर दिया गया.

मत विभाजन की मांग ख़ारिज किए जाने को लेकर राज्यसभा के उपसभापति हरिवंश नारायण सिंह ने सफ़ाई जारी करते हुए कहा कि 'मत विभाजन की मांग विपक्षी दलों के सांसदों ने अपनी सीटों से नहीं उठाई थी'.

समाप्त

लेकिन, इंडियन एक्सप्रेस ने 20 सितंबर की राज्यसभा की रिकॉर्डिंग का बारीकी से अध्ययन किया तो पाया कि मत विभाजन के वक्त दो सांसद अपनी सीट पर ही थे. अख़बार के अनुसार दोपहर 1 बजे से 1.26 तक की फुटेज से पता चला कि डीएमके सांसद तिरुची सिवा ने 1.10 बजे अपनी सीट से मत विभाजन की मांग की थी.

अख़बार के मुताबिक दोपहर 1 बजकर 9 मिनट पर तृणमूल सांसद डेरेक ओ ब्रायन के प्रस्ताव को चुना जाता है जिसे ध्वनि मत से नकार दिया जाता है. इसी दौरान मत विभाजन की एक मांग आती है. फिर कुछ देर के लिए ऑडियो बंद हो जाता है और जब ऑडियो आता है तो उप सभापति कहते हैं कि विभाजन की मांग सीट से की जानी चाहिए थी.

अगले ही मिनट (1.10 बजे) उपसभापति डीएमके सांसद तिरुचि शिवा के एक प्रस्ताव को लेते हैं. उसे ध्वनि मत से नकार दिया जाता है. रिकॉर्डिंग में शिवा अपनी सीट पर दिखते हैं. उस दौरान वो अपना एक हाथ उठाकर विभाजन की मांग कर रहे होते हैं. डेरेक ओ ब्रायन इसके बाद अपने हाथ में नियम पुस्तिका की एक प्रति के साथ अध्यक्ष के पोडियम पर पहुंचते हैं. चिल्लाते हैं "आप यह नहीं कर सकते हैं… नियम क्या है?"

रिकॉर्डिंग में शिवा तब सीट पर ही थे.

हर्ड इम्युनिटी से केंद्रीय स्वास्थ्य मंत्री हर्षवर्धन ने किया इनकार, बोले- 'भारत अभी बहुत...\n\ntl;डॉ:
इंडियन एक्सप्रेस की रविवार की रिपोर्ट पर उपसभापति हरिवंश ने जवाब दिया है जिसे  अख़बार  ने सोमवार को अपने पहले पन्ने पर जगह दी है.